Diari Oficial de la Generalitat Valenciana


Sumari del DOGV 8099, del 04-08-2017 (2017/7258)

RESOLUCIÓ de 28 de juliol de 2017, de la Direcció General de Formació Professional i Ensenyaments de Règim Especial, per la qual s'adjudiquen ajudes econòmiques per al desenvolupament dels Programes formatius de qualificació bàsica, convocades per la Resolució de 28 d'abril de 2017, de la Direcció General de Formació Professional i Ensenyaments de Règim Especial, per al curs 2017-2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7258


Data del document
:   28-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de juliol de 2017, de la Direcció General de Formació Professional i Ensenyaments de Règim Especial, per la qual s'adjudiquen ajudes econòmiques per al desenvolupament dels Programes formatius de qualificació bàsica, convocades per la Resolució de 28 d'abril de 2017, de la Direcció General de Formació Professional i Ensenyaments de Règim Especial, per al curs 2017-2018. [2017/7258]  
Per Ordre 41/2016, de 29 de juliol, de la Conselleria d'Educació, Investigació, Cultura i Esport, s'aproven les bases reguladores de les ajudes dels programes formatius de qualificació bàsica de la Comunitat Valenciana.  
La Resolució de 28 d'abril de 2017, de la Direcció General de Formació Professional i Ensenyaments de Règim Especial convoca els programes formatius de qualificació bàsica de la Comunitat Valenciana, per al curs 2017-2018.  
Examinades les sol·licituds d'ajudes presentades per les entitats sol·licitants i valorats els seus projectes socioeducatius en funció dels criteris i prioritats establides en l'annex I de l'Ordre 41/2016, de 29 de juliol, de la Conselleria d'Educació, Investigació, Cultura i Esport.  
  
Vista la proposta de concessió d'ajudes que eleva la Comissió de Valoració dels programes formatius de qualificació bàsica constituïda a este efecte, en compliment del que disposa l'article 18.2 de l'Ordre 41/2016, de 29 de juliol, de la Conselleria d'Educació, Investigació, Cultura i Esport.  
D'acord amb les competències atribuïdes per delegació en la disposició addicional segona de l'Ordre 41/2016, resolc:  
  
Primer  
1. Aprovar la concessió de subvencions destinades als ens territorials, mancomunitats i institucions sense ànim de lucre, per al desenvolupament de les modalitats de programes formatius de qualificació bàsica ordinaris i programes formatius de qualificació bàsica adaptats a persones amb necessitats educatives especials permanents, relacionats en cada un dels annexos I i II, per un import total de 766.219,56 euros, corresponent a l'exercici pressupostari 2017 i per un import de total de 2.350.605,64 euros, corresponent a l'exercici pressupostari 2018, amb càrrec a la línia de subvenció S7875 i a l'aplicació pressupostària 19.16.07.963.12.4.  
L'import corresponent a l'anualitat 2018 quedarà condicionat a l'existència de crèdit adequat i suficient en la Llei de Pressupostos de la Generalitat per a l'exercici, tal com indica l'article 3, últim punt de la Resolució de 28 d'abril de 2017.  
El nombre de programes formatius subvencionats és de 81, en compliment del que disposa l'article 4.3 de la Resolució de 28 d'abril. D'aquests, 53 corresponen a la modalitat ordinària i 28 a l'adaptada a persones amb necessitats educatives especials permanents  
  
2. Desestimar les sol·licituds d'ajudes formulades pels ens territorials i entitats als programes relacionats en l'annex IV de la present resolució per presentar certificat de l'acord de l'òrgan competent que autoritze la sol·licitud datat fora del termini de la presentació de les sol·licitud (article 13.f de l'Ordre 41/2016) i per no aportar la certificació de compliment de l'adequació de les instal·lacions, equipament i condicions mediambientals-sanitàries, firmada per arquitecte o arquitecte tècnic corresponent (article 12 de l'Ordre 41/2016).  
  
3. Publicar l'annex III on es relacionen les entitats en reserva; no quedant cap entitat en aquesta situació per al curs 2017-2018.  
  
Segon  
Els programes formatius de qualificació bàsica, relacionats en l'annex I i II es realitzaran en dos anualitats, segons el que disposa l'article 7 de l'Ordre 41/2016 i article 3 de la Resolució de 28 d'abril.  
  
El càlcul de les quanties per al desenvolupament del programa formatiu de qualificació bàsica es realitza, tenint en compte que la duració de la primera anualitat és de 236 hores i el de la segona anualitat de 724 hores, de les que un mínim de 80 hores correspon al mòdul professional de Formació de Centres de Treball (FCT), tal com estableix l'article 4 de la Resolució de 28 d'abril.  
Per a la part A: Professorat, el valor hora lectiva per programa/grup és de 34,80 euros/hora, per a ambdós modalitats, ordinaris i adaptats a necessitats educatives especials permanents.  
Per a la part B: Despeses generals, el valor hora és de 5,22 euros per a la modalitat ordinària i 6,96 euros per a l'adaptada a necessitats educatives especials permanents.  
  
Tercer  
Les entitats beneficiàries hauran d'incloure, en l'aplicació informàtica ÍTACA, totes les dades necessàries corresponents a l'alumnat matriculat amb una antelació de 4 dies naturals al de l'inici del període lectiu dels grups i programa, segons estableix l'article 22.2, 3 i 4 de l'Ordre 41/2016.  
A fi de poder portar a terme adequadament el procés d'escolarització i garantir el compliment dels preceptes establits en la Llei orgànica de protecció de dades (LOPD), hauran de remetre's via correu electrònic a la següent direcció gbdd@dik.de, en el termini de cinc dies a comptar de la publicació d'aquesta resolució, les dades següents:  
  
- Denominació del centre o entitat.  
- Municipio.  
- Denominació del programa.  
- Nom i cognoms del titular.  
- DNI o NIF.  
- Correu electrònic.  
  
Quart  
De conformitat amb allò que disposa l'article 21 de l'Ordre 41/2016, en el termini de quinze dies naturals des de la data d'inici del programa, les entitats beneficiàries procediran a la presentació de la documentació d'inici en la Direcció General de Formació Professional i Ensenyaments de Règim Especial, que inclourà a més de l'annex IV degudament omplit, per mitjà de format electrònic:  
a) Documentació acreditativa d'haver subscrit i pagat l'assegurança d'accidents i de responsabilitat civil per mitjà de l'aportació de la pòlissa de l'assegurança o la carta de garantia.  
b) Fotocòpia compulsada dels contractes dels docents  
c) La documentació acreditativa de la titulació i/o experiència professional de l'equip docent.  
d) En la modalitat Programes Formatius Qualificació Bàsica Especial Adaptada i en aquells programes que integren fins a un màxim de dos alumnes amb necessitats educatives especials, s'aportaran les certificacions de discapacitat, i informes psicopedagògics originals o compulsats de data no anterior a 6 mesos comptats des de la data d'inici del programa.  
Les entitats beneficiàries també deuran aportar juntament amb la documentació anterior:  
- Escrit-notificació, firmat i segellat, en el que s'especifique que l'entitat beneficiària anticipa l'import econòmic.  
- Certificació del representant de l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, indicant l'origen i quantitat d'aquestes.  
Esta documentació estarà disponible en la direcció http://www.ceice.gva.es/va/web/formacion-profesional «Programes Formatius de Qualificació Bàsica».  
  
Quint  
D'acord amb el que disposa l'article 22 de l'Ordre, la justificació de la subvenció revestirà la forma de compte justificatiu simplificat i anirà firmat pel representant de l'entitat (annex V de l'Ordre 41/2016)  
  
Són despeses subvencionables les arreplegades en l'article 8 de l'Ordre 41/2016, amb els límits que estableix el mateix article i l'article 17 de la mateixa disposició legal, en els termes establits en l'article 9.4 de la Resolució de 28 d'abril.  
La justificació de l'anualitat 2017 es realitzarà fins al 10 de desembre de 2017, havent d'imputar-se a la segona anualitat els costos corresponents al mes de desembre. A la finalització del programa i, en tot cas fins al 31 de juliol, s'haurà de presentar el compte justificatiu de la segona anualitat 2018 acompanyat de la memòria final d'actuació del programa formatiu.  
  
Sext  
El beneficiari estarà sotmés a les actuacions de comprovació a efectuar per l'òrgan concedent, així com a les de control per la Intervenció General de la Generalitat i per la Sindicatura de Comptes, en els termes establits en l'article 24 de l'Ordre 41/2016.  
  
Sèptim  
La Conselleria d'Educació, Investigació, Cultura i Esport queda facultada per a procedir a la minoració de la subvenció concedida en els supòsits i per les causes previstes en l'article 37 de la Llei general de subvencions, tal com estableix l'article 22.5 de l'Ordre 41/2016.  
  
Així mateix, queda facultada per a procedir al reintegrament total de la subvenció concedida i dels interessos de demora corresponents en els casos previstos en l'article 37 de la Llei general de subvencions, com disposa l'article 25 de l'Ordre 41/2016.  
  
Octau  
En compliment del que disposa l'article 26 de l'esmentada Ordre 41/2016, el material imprés divulgatiu dels Programes Formatius de Qualificació Bàsica, així com la retolació de les instal·lacions on es duguen a terme aquests programes s'ajustarà al model i instruccions indicades en l'annex III de l'Ordre.  
  
Nové  
La realització dels Programes Formatius de Qualificació Bàsica es regirà pel que estableix l'Ordre 41/2016 i en la Resolució de 28 d'abril, així com per quantes instruccions es dicten per la Direcció General de Formació Professional i Ensenyaments de Règim Especial.  
  
  
Deu  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós-administratiu, en els terminis i davant dels òrgans que sindiquen a continuació:  
a) El recurs de reposició ha d'interposar-se davant del conseller d??Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós-administratiu haurà de plantejar-se davant de la Sala del Contencioso-Administrativo del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.  
  
València, 28 de juliol de 2017.- La directora general de Formació Professional i Ensenyaments de Règim Especial: Marina Sánchez Costas.